الفندق: بانيان تري الوادي
 التقييم: مقبول. اللي حبيته بهالفندق تصميم مكان المغاسل والبانيو وهدوء حزة قبل المغرب بس حده حجز ليومين بالكثير لازم الواحد يجيب معاه سناكس قبل لايدخل المنتجع چنكم رايحييين للبر هههه وخصيصا إذا معاك عائلة وأطفال ولأن الادارة مايرضون عقب بأي شي من برا وأصلا المكان بعيد عن المرافق الخارجية. حجزنا غرفتين كل وحدة تشيل ٢كبار و٢صغار شامل الافطار ولما وصلنا قالوا ان الأطفال فوق ١١سنة لازم ندفع لهم للإفطار واحنا اللي معانا أصغر من ١٥ سنة بالقانون العالمي يعتبرون صغار وقبله كنا بمنتجع أنانترا ماحاسبونا عالأطفال لأنهم ضمن رسوم الغرفة شامل إفطار لأربعة أشخاص نفس بنيان لكن للأسف بنيان إدارتهم وااايد متشددين على كل شي وياليت هالبوفيه يسوا مافيه زود والطعم عااادي وأكل خدمة الغرف أسعارهم ناار ولدي طلب وجبة برغر وشيبس ب١٣٥درهم وحتى إذا بتشتري أكل من برا مايرضون ويحطوون أعذار واهية وبخصوص حمام السباحة يعتبر مكشوف والساتر الخلفي عبارة عن قطعة قماش ثقيل مفتوحة ومع الهوا تطير ولا يوجد تنظيف للحماموركوب الخيل حجزنا بمبلغ لأربعين دقيقة تفاجئنا بعد عشرين دقيقة يقول سايس الخيل الهندو إن الوقت خلص نصب واحتيال ونفسيته إكس هذا الهندو أما اللي  معاه الثانين زينين بس مابإيدهم شي عالعموم مكان أخذ سمعه أكبر من حجمه وماا راح أكرر التجربة لأن سعره حيل مبااالغ فيه ومايسوا